ইস্তাম্বুলে দেড় বছর ধরে বসবাসরত দাভুত পরিবারের সুখ শান্তি ছুটি নিয়েছে অনেক আগেই। যুদ্ধের কবল থেকে ৫ সন্তানকে বাঁচাতে আলেপ্পো ছেড়ে তুরস্কে আসলেও শেষ রক্ষা হয়নি এই পরিবারের। তাদের ৯ বছর বয়সী মেয়ে বতুল আশ্রয় শিবির থেকে হারিয়ে যায়। তাকে আদৌ ফিরে পাবেন কিনা, এমন অনিশ্চিয়তা তাড়া করে বেড়ায় গোটা পরিবারটিকে। পরিবারটির প্রত্যেকেই অধীর হয়ে আছে মেয়েটির জন্য। একজন বলছে, ‘আমি আমার মেয়েকে চাই। এর জন্য যদি সিরিয়ায় ফিরে যেতে হয় তাও যাব। কিন্তু মেয়েকে না পাওয়া পর্যন্ত এক চুলও নড়বো না।’